CELEX: 32012Y0405(02)
Language: ro
Date: 2012-02-16 00:00:00
Title: Protocol privind cooperarea între Comisia Europeană și Comitetul Regiunilor

5.4.2012   
            
            
               RO
            
            
               Jurnalul Oficial al Uniunii Europene
            
            
               C 102/6
            
         Protocol privind cooperarea între Comisia Europeană și Comitetul Regiunilor
   2012/C 102/02
   Comisia Europeană (Comisia) și Comitetul Regiunilor (Comitetul),
   având în vedere Tratatul privind Uniunea Europeană (TUE) și Tratatul privind funcționarea Uniunii Europene (TFUE), în special articolele 305-307 și 263, precum și articolul 8 din Protocolul privind aplicarea principiilor subsidiarității și proporționalității, anexat la tratate;
   având în vedere Protocolul privind modalitățile de cooperare între Comisia Europeană și Comitetul Regiunilor semnat la 17 noiembrie 2005 și Addendum-ul la acesta semnat la 5 iunie 2007;
   
               A.
            
            
               întrucât Tratatul de la Lisabona consolidează dimensiunea teritorială a Uniunii Europene prin trimiterea la principiul autoguvernanței, prin introducerea obiectivului privind coeziunea teritorială și prin includerea dimensiunii locale și regionale în respectul principiului subsidiarității;
            
         
               B.
            
            
               întrucât tratatele prevăd acest lucru, consultarea Comitetului Regiunilor de către Comisia Europeană, Parlamentul European și Consiliu este obligatorie;
            
         
               C.
            
            
               întrucât guvernanța pe mai multe niveluri este un instrument important pentru conceperea și implementarea politicilor UE, Comisia Europeană și Comitetul Regiunilor convin următoarele:
            
         I.   COOPERAREA ÎN CEEA CE PRIVEȘTE PROCEDURILE LEGISLATIVE ȘI PLANIFICAREA
   
   (i)   Programul de lucru al Comisiei
   
   
               1.
            
            
               În primul semestru al fiecărui an, Comitetul va adopta o rezoluție adresată Comisiei, în care își va preciza poziția cu privire la programul de lucru al Comisiei pentru anul următor. Această rezoluție se va baza pe prioritățile politice ale Comitetului și pe o evaluare a modului în care au fost valorificate avizele anterioare ale CoR.
            
         
               2.
            
            
               O dată pe an, în timpul pregătirii programului de lucru al Comisiei, se organizează o întâlnire între președintele Comisiei sau vicepreședintele însărcinat cu relațiile cu Comitetul și președintele Comitetului, pentru a evalua punerea în aplicare a prezentului protocol, în special din perspectiva impactului avizelor Comitetului.
            
         
               3.
            
            
               Președintele Comisiei sau vicepreședintele însărcinat cu relația cu Comitetul prezintă anual Comitetului prioritățile strategice ale anului următor. În acest scop, Comitetul va organiza o dezbatere pe tema viitorului Uniunii.
               Comitetul ia în considerare prioritățile și termenele Comisiei la stabilirea priorităților sale politice anuale, precum și în organizarea propriilor lucrări.
            
         
               4.
            
            
               O dată pe an, se poate organiza o ședință la care să participe serviciile Comisiei și cele ale Comitetului, pentru a trece în revistă proiectele Comisiei pe termen mediu la care Comitetul și-ar putea aduce o contribuție substanțială și pentru a monitoriza implementarea lor.
            
         (ii)   Proceduri pe parcursul procesului legislativ
   
   
      Schimbul de informații și prezența Comisiei la ședințele Comitetului
   
   
               5.
            
            
               Comisia și Comitetul își transmit toate documentele și informațiile necesare cât mai rapid posibil.
            
         
               6.
            
            
               Membrii Comisiei sunt invitați de președintele Comitetului să participe la lucrările acestuia, în special la sesiunile plenare și la ședințele Biroului, precum și la activitățile extraordinare organizate de comun acord. Un membru al Comisiei are dreptul să ia cuvântul la sesiunea plenară a Comitetului atunci când se dezbat propuneri legislative care intră în domeniul său de responsabilitate.
            
         
               7.
            
            
               În situații excepționale, înalți funcționari ai Comisiei pot fi audiați de Biroul Comitetului. Funcționarii Comisiei însărcinați cu dosarele pe care le examinează Comitetul vor participa, în măsura posibilului, la ședințele comisiilor Comitetului la care sunt invitați pentru a prezenta propunerile Comisiei și pentru a lua act de pozițiile exprimate de membrii Comitetului.
            
         
      Lista consultărilor
   
   
               8.
            
            
               Pe baza programului de lucru anual al Comisiei, secretarul general al Comisiei va transmite Comitetului o listă de propuneri pentru care este prevăzută consultarea obligatorie, precum și propuneri care ar putea face obiectul unei consultări facultative, inclusiv al avizelor prospective. În această listă sunt incluse, de asemenea, documente de natură nelegislativă cu privire la care Comisia intenționează să solicite avizul Comitetului și propunerile pentru colaborare în domeniul respectării principiilor subsidiarității și proporționalității.
            
         
      Consultări facultative
   
   
               9.
            
            
               Consultarea facultativă se bazează cel puțin pe unul dintre următoarele criterii:
               
                           —
                        
                        
                           tema examinată ține de competențele de reglementare și de execuție ale autorităților descentralizate: regionale, locale sau intermediare;
                        
                     
                           —
                        
                        
                           este probabil ca propunerea legislativă a Uniunii sau măsurile naționale de adoptat în scopul punerii în aplicare a acesteia să aibă un impact direct asupra bugetelor locale sau regionale și/sau asupra funcționării administrațiilor locale sau regionale;
                        
                     
                           —
                        
                        
                           este probabil ca măsura propusă de Uniune să aibă efecte asupra coeziunii economice, sociale și teritoriale;
                        
                     
                           —
                        
                        
                           viitorul act legislativ este deosebit de sensibil din perspectiva subsidiarității;
                        
                     
                           —
                        
                        
                           măsurile preconizate au legătură cu informarea și sensibilizarea cetățenilor europeni cu privire la politicile Uniunii Europene în domeniile de competență ale Comitetului.
                        
                     
         
      Avize prospective
   
   
               10.
            
            
               Comisia salută un rol mai proactiv al Comitetului concretizat prin avize prospective privind viitoare politici ale Uniunii, înainte de a fi întreprinse acțiuni la nivel european și în domenii în care resursele locale de informare ale Comitetului sunt adecvate.
               Astfel de consultări vor fi notificate de vicepreședintele însărcinat cu relațiile cu Comitetul. Solicitările de avize prospective vor fi însoțite de un mandat precis și de un cadru de acțiuni coerent, care urmează să fie stabilit de comun acord. Termenul pentru o astfel de consultare nu poate fi mai scurt de o lună de la data primirii de către președintele Comitetului a notificării în acest sens. Programul de lucru al Comisiei, însoțit, după caz, de Programul continuu, va fi principalul instrument preferat pentru identificarea subiectelor legate de acest tip de consultare.
               Monitorizarea politică a avizelor prospective ar putea fi asigurată prin participarea unui membru al Comisiei la sesiunea plenară a Comitetului sau prin participarea unor înalți funcționari ai Comisiei la ședințele relevante ale comisiilor Comitetului.
            
         
      O nouă consultare
   
   
               11.
            
            
               Comisia poate invita Comitetul să elaboreze un aviz nou referitor la implicațiile pe care le are rezultatul procesului legislativ asupra autorităților locale și regionale.
               În cazul în care Comisia își modifică substanțial propunerea ulterior sesizării inițiale a Comitetului și acolo unde tratatele prevăd consultare obligatorie, aceasta ia măsuri pentru a consulta Comitetul încă o dată.
            
         
      Monitorizarea avizelor
   
   
               12.
            
            
               În avizele sale, Comitetul va evidenția, ori de câte ori este posibil, modificările pe care dorește să le sugereze la propunerile legislative, prin adoptarea unor amendamente specifice la textele Comisiei. Comitetul va include, de asemenea, un rezumat al fiecărui aviz.
            
         
               13.
            
            
               Comitetul va comunica Secretariatului General al Comisiei, cât mai rapid posibil, procesele-verbale ale ședințelor sale și ale sesiunilor plenare al căror conținut ar putea fi de interes specific pentru Comisie, în special atunci când acest conținut privește punerea în aplicare a principiului subsidiarității.
            
         
               14.
            
            
               Pentru a permite Comitetului să pregătească rapoartele periodice de impact privind propriile lucrări, Comisia îi furnizează de două ori pe an răspunsuri substanțiale, motivând luarea sau nu în considerare a observațiilor conținute în avize.
               Cu această ocazie, Comisia va răspunde preocupărilor în materie de subsidiaritate exprimate în avizele Comitetului.
            
         II.   COOPERAREA ÎN CEEA CE PRIVEȘTE ACTIVITĂȚILE
   
   
               15.
            
            
               Comisia și Comitetul convin asupra aprofundării colaborării lor în scopul unei mai mari sinergii a acțiunilor realizate de serviciile respective, în special în cadrul Strategiei UE 2020, al coeziunii economice, sociale și teritoriale și, mai ales, al aplicării cooperării transfrontaliere, interregionale și transnaționale.
            
         
      Consultarea autorităților locale și regionale
   
   
               16.
            
            
               Comisia recunoaște rolul privilegiat pe care Comitetul îl are în relațiile dintre instituții, organisme, birouri și agenții ale Uniunii Europene, pe de o parte, și autorități locale și regionale din statele membre, pe de altă parte.
            
         
               17.
            
            
               Comitetul dezvoltă, în cooperare cu Comisia, o adevărată strategie de consultare a autorităților locale și regionale, cu respectarea prerogativelor fiecăreia, potrivit unui proces de consultare inițiat într-o fază cât mai timpurie posibil. Pe această bază, Comitetul inițiază un dialog teritorial în contextul noului ciclu de guvernanță al Strategiei UE 2020, înainte de Consiliul European de primăvară.
            
         
               18.
            
            
               În conformitate cu principiul bunei guvernanțe, Comitetul trebuie să joace pe deplin un rol de intermediar în dialogul cu asociațiile autorităților locale și regionale. Comisia asigură integrarea deplină a Comitetului în pregătirea a ședințelor organizate în comun.
            
         
      Dialogul structurat cu asociațiile
   
   
               19.
            
            
               Comisia și Comitetul organizează în comun dialogul structurat cu asociațiile autorităților locale și regionale. O ședință anuală de dialog structurat va fi organizată cu Comitetul și serviciile Secretariatului General al Comisiei, pentru a examina programul de lucru adoptat de aceasta. De-a lungul anului, și alte întâlniri de dialog structurat se vor desfășura, după caz, în ședințele comisiilor Comitetului, cu participarea unor membri ai Comisiei cu competențe în materia respectivă.
            
         
      Semestrul european
   
   
               20.
            
            
               Comitetul va prezenta anual un raport în care va evalua implicarea autorităților locale și regionale în Strategia Europa 2020, care va fi luat în considerare de Comisie atunci când redactează analiza anuală a creșterii. Comitetul îl va invita pe membrul Comisiei însărcinat cu această analiză să o prezinte în cursul unei sesiuni plenare.
               În vederea reuniunii de primăvară a Consiliului European, Comitetul va organiza un dialog teritorial. Pentru a-l pregăti, Comitetul își va consulta rețeaua din cadrul Strategiei Europa 2020 și va elabora un raport care va fi prezentat Comisiei și Consiliului European.
            
         
      Gruparea europeană de cooperare teritorială
   
   
               21.
            
            
               Comisia intenționează, cu sprijinul Comitetului, să facă mai cunoscută Gruparea europeană de cooperare teritorială (GECT) în rândul autorităților locale și regionale și al serviciilor din instituțiile Uniunii. Comitetul, care întocmește un registru al tuturor GECT existente, va lua măsuri pentru a informa Comisia cu privire la toate noile GECT înființate și pentru a publica aceste informații în Jurnalul Oficial al UE, seria C, în conformitate cu articolul 5 alineatul (2) din Regulamentul (CE) nr. 1082/2006.
            
         III.   PUNEREA ÎN APLICARE A SUBSIDIARITĂȚII, PROPORȚIONALITĂȚII ȘI GUVERNANȚEI PE MAI MULTE NIVELURI
   
   
      O adunare compusă din reprezentanți politici ai autorităților locale și regionale
   
   
               22.
            
            
               Comisia recunoaște rolul privilegiat pe care îl are Comitetul ca adunare alcătuită din reprezentanți politici al autorităților locale și regionale din Uniune. Ea va coopera strâns cu Comitetul în punerea în aplicare a articolului 2 din Protocolul privind aplicarea principiilor subsidiarității și proporționalității care reglementează consultările prelegislative, ținând seama de dimensiunea locală și regională a unei acțiuni preconizate.
            
         
               23.
            
            
               Pe durata întregului proces legislativ, Comitetul acordă o atenție deosebită conformării propunerilor legislative la principiile subsidiarității și proporționalității, ținând seama de dispozițiile în vigoare și de modificările preconizate. În acest scop, Comitetul utilizează rețeaua de monitorizare a subsidiarității și transmite Comisiei rezultatele consultărilor. Comisia și Comitetul vor colabora pentru a consolida principiul parteneriatului prin guvernanța pe mai multe niveluri în acele politici europene pentru care este obligatorie consultarea Comitetului.
               Comisia și Comitetul își împărtășesc periodic informațiile referitoare la monitorizarea subsidiarității, în special în ceea ce privește avizele relevante ale parlamentelor naționale și regionale. În cazul în care, în cursul unei proceduri legislative, Comitetul consideră că există motive întemeiate de îngrijorare în privința respectării principiului subsidiarității, informează imediat colegiuitorii.
               Activitatea Comitetului se va desfășura în cadrul unei colaborări cu Comisia prin care se urmărește crearea unei culturi a subsidiarității. Comisia și Comitetul sunt de acord că deciziile ar trebui luate la nivelul cel mai apropiat de cetățean, cu mijloacele cele mai adecvate și acolo unde își pot atinge obiectivele în cel mai eficient mod. Comisia și Comitetul convin să identifice prioritățile care necesită o monitorizare specifică a subsidiarității și proporționalității.
               Serviciile Comisiei pot solicita sprijinul Comitetului în pregătirea propriilor evaluări ale impactului. Platformele și rețelele Comitetului pot oferi un bun punct de acces către autoritățile locale și regionale și, în consecință, ar putea permite Comisiei să consolideze analiza aspectelor locale și regionale din evaluările sale de impact, dacă se consideră necesar. Comitetul își va prezenta pe scurt activitățile din acest domeniu într-un raport anual transmis Comisiei.
            
         
               24.
            
            
               Comitetul transmite Comisiei raportul său anual privind subsidiaritatea ca pe o contribuție la raportul Comisiei privind o mai bună legiferare.
            
         IV.   DIMENSIUNEA EXTERNĂ A UNIUNII
   
   
               25.
            
            
               Comitetul va întreprinde, în special la solicitarea Comisiei Europene, activități în domeniile ce țin de dimensiunea externă a politicilor UE în care autoritățile locale și regionale au competențe instituționale. Cooperarea cu Comisia se va concentra în special asupra următoarelor aspecte:
               
                           (a)
                        
                        
                           susținerea procesului de extindere și participarea la politica de preaderare a Uniunii;
                        
                     
                           (b)
                        
                        
                           sprijinirea politicii de vecinătate, în special prin platformele sale instituționale existente, cum ar fi ARLEM (Adunarea autorităților locale și regionale din zona euromediteraneeană) și CORLEAP (Conferința autorităților locale și regionale pentru parteneriatul estic);
                        
                     
                           (c)
                        
                        
                           promovarea democrației locale și regionale în statele terțe (mai ales în statele candidate și statele învecinate), în special prin monitorizarea alegerilor la nivel local și regional;
                        
                     
                           (d)
                        
                        
                           sprijinirea politicilor și pozițiilor Uniunii ca observator la conferințele internaționale pe teme din domeniile politice legate de domeniile consultării obligatorii a Comitetului;
                        
                     
                           (e)
                        
                        
                           dezvoltarea și promovarea cooperării descentralizate, în special prin susținerea continuă și comună a ATLAS, a Portalului și a Forumului cooperării descentralizate pentru dezvoltare;
                        
                     
                           (f)
                        
                        
                           cooperarea transfrontalieră dintre Uniune și țările învecinate.
                        
                     
         V.   POLITICA DE INFORMARE ȘI COMUNICARE
   
   
               26.
            
            
               Comisia și Comitetul cooperează strâns în domeniul comunicării și informării și pentru a pune în aplicare o adevărată politică de comunicare descentralizată la nivel local și regional. În această privință, recunosc rolul asumat de autoritățile locale și regionale în materie de informare a cetățenilor cu privire la politicile Uniunii.
            
         
               27.
            
            
               Comisia și Comitetul cooperează în special pentru organizarea de forumuri și evenimente relevante pentru autoritățile locale și regionale, contribuind la acoperirea mediatică în comun a acestor evenimente. Eforturile comune de comunicare vor fi stabilite și actualizate periodic.
            
         
               28.
            
            
               Acestea se vor concentra în special asupra următoarelor aspecte:
               
                           —
                        
                        
                           cooperarea dintre birourile reprezentanțelor UE din statele membre și membrii Comitetului, pentru a-și sprijini reciproc activitățile de comunicare la nivel național, regional și local;
                        
                     
                           —
                        
                        
                           accelerarea cooperării și intensificarea sprijinului în scopul dezvoltării de activități îndreptate către mijloacele de informare locale și regionale, precum și îmbunătățirea sinergiilor cu asociațiile naționale ale aleșilor locali și regionali;
                        
                     
                           —
                        
                        
                           cooperarea în domeniul opiniei publice, prin schimbul de informații și feedback cu privire la sondajele Eurobarometru care prezintă interes pentru Comitet și/sau prin intermediul sondajelor Eurobarometru cu dimensiune locală și/sau regională, ori de câte ori este posibil;
                        
                     
                           —
                        
                        
                           cooperarea pe tema dezvoltării unor instrumente cum ar fi site-urile web și buletinele de informare, în contextul comitetului editorial interinstituțional pentru internet, destinat creării unor canale de informare și comunicare cu publicul larg.
                        
                     
         
      Adoptat la Bruxelles, 16 februarie 2012.
      
         
            Pentru Comisia Europeană
         
         José Manuel BARROSO
         
            Președintele
         
      
      
         
            Pentru Comitetul Regiunilor
         
         Mercedes BRESSO
         
            Președintele